### Szombathely Megyei Jogú Város

####  Közgyűlésének

 Gazdasági és Városstratégiai Bizottsága

 9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. október 25-i ülésének*

**Javaslat a „Városfejlesztési alap - Képviselői keret” 2017. évi költségvetésben biztosított 63.000 eFt-os előirányzatának felhasználására**

**338/2017. (X. 25.) GVB. számú határozat**

A Gazdasági és Városstratégiai Bizottság az Önkormányzat 2017. évi költségvetéséről szóló 4/2017. (III. 7.) önkormányzati rendelet 11. § (11) bekezdésében foglaltak szerint a „Városfejlesztési alap -Képviselői keret” előirányzat terhére a beérkezett kérelmeket az alábbiak szerint támogatja:

* **Dr. Kecskés László** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **200.000,- Ft-ot** biztosít a **Reményik Sándor Evangélikus Általános Iskola és Alapfokú Művészeti Iskola** (9700 Szombathely, Szent László király u. 7-11.) részére az iskolában avatandó Reményik Sándor mellszobor költségeire.
* **Sátory Károly** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére

**500.000,-Ft-ot** biztosít a [**Szombathelyi Evangélikus Egyházközség**](http://www.szombathely-lutheran.hu/) **Szeretetszolgálatáért Alapítvány** (9700 Szombathely, Körmendi út 2.) részére a templom előtti kút kialakításának költségeire,

**100.000,- Ft-ot** biztosít a **Szombathely Város Fúvószenekar Egyesület** (9700 Szombathely, Pásztor u 1.) részére a 60. éves jubileumi gálaműsor költségeire,

**400.000,- Ft-ot** biztosít a **Víztorony – Kresz Park Kulturális- és Szabadidő Egyesület** (9700 Szombathely, Szőllősi sétány 8/a.) részére Jótékonysági gyermektábor és rendezvény támogatására,

**160.000,- Ft-ot** biztosít a **Pálos Károly Szociális Szolgáltató Központ Karmelita úti Idősek Klubja** (9700 Szombathely, Széll K. u. 4.) részére eszközbeszerzés (karaoke gép, pendrive, projektor…) költségeire.

* **Kopcsándi József** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **70.000,- Ft-ot** biztosít a **Derkovits Gyula Általános Iskola** (9700 Szombathely, Bem J. u. 7.) részére az iskola fennállásának 50. évfordulójára szervezett rendezvénysorozat marketing költségeinek fedezetére.
* **Balassa Péter** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **250.000,- Ft-ot** biztosít a **Fogyatékkal Élőket és Hajléktalanokat Ellátó Közhasznú Nonprofit Kft.** (9700 Szombathely, 11-es huszár u. 116.) részére a hajléktalan ellátás segítéséhez és tárgyi eszközök beszerzésének (szivacsmatrac áthúzása, pokróc törölköző vásárlása) költségeire.
* **Szuhai Viktor** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **300.000,- Ft-ot** biztosít a **Derkovits Városrészért Közhasznú Egyesület** (9700 Szombathely, Váci M. u. 11.) részére karitatív tevékenység támogatására.
* **Illés Károly** alpolgármester úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **130.000,- Ft** biztosítását kéri a **GRÁDICS Egyesület** (9700 Szombathely, Kodály Z. u. 32. fsz. 3.) részére az egyesület ukrajnai - Batkow és Balamutivka környékén lévő katonai sírok koszorúzásával egybekötött - utazása során felmerülő szállásköltségekre.
* **Molnár Miklós** alpolgármester úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **400.000,- Ft-ot** biztosít a **Szombathelyi Pingvinek Jégkorong Klub** (9700 Szombathely, Károlyi Antal u. 3/B. III/8.) részére az új Jégcsarnok létesítésével összefüggő egyéb fejlesztési feladatok költségeire.
* **Dr. Horváth Attila** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **2.000.000,- Ft-ot** biztosít a **SZOMPARK Kft.**  (9700 Szombathely, Jászai M. u. 2.) részére játszóterek, köztéri bútorok zöldfelületek felújításának támogatására.
* **Dr. Horváth Attila** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **1.000.000,- Ft-ot** biztosít a Kodály Zoltán utcai zebra kialakításának támogatására.
* **Dr. Nemény András** képviselő úr kérelme alapján – a 2017. évi költségvetésben biztosított „Városfejlesztési Alap- Képviselői keret” terhére – **300.000,- Ft-ot** biztosít a KISZ Lakótelepért Egyesület(9700 Szombathely, Károly Róbert u. 16.) részére karácsonyi karitatív tevékenységének támogatására.

**Felelős**: Lendvai Ferenc a Gazdasági és Városstratégiai Bizottság elnöke

 Dr. Károlyi Ákos jegyző

 (a végrehajtásért: Lakézi Gábor Városüzemeltetési Osztály vezetője,

 Stéger Gábor Közgazdasági és Adó Osztály vezetője)

**Határidő:**  azonnal

Lendvai Ferenc sk.

 a bizottság elnöke

Kivonat hiteléül:

Keringer Klaudia

jegyzőkönyvvezető